A képen szöveg látható

Automatikusan generált leírás

**Pályázati űrlap  
MEKDSZ kapcsolati munkatárs pozícióhoz (2022.)**

Minden kérdés esetén a válaszadás önkéntes alapú. A kérdőív kitöltésével Ön beleegyezik, hogy az Ön által adott válaszokat a felvételi eljárás során felhasználjuk. A MEKDSZ az Ön személyes adatai védelmével kapcsolatban a hatályos jogszabályoknak megfelelően jár el és megóvja személyes adatait. A megadott adatokat az adatvédelmi törvénynek megfelelően bizalmasan kezeljük, harmadik félnek nem adjuk át.

**I. Személyi adatok**

Név: Születési dátum:

Cím: Telefonszám:

E-mail:

**II. Képzettség, iskolák**

1. Sorold fel, milyen iskolákba jártál, milyen szakon, milyen képesítést szereztél.

2. Részt vettél-e valamilyen képzésben legutóbbi tanulmányaid elvégzése óta?

3. Milyen nyelveket beszélsz, milyen szinten?

4. Milyen más jellegű képesítéseid vannak (pl. jogosítvány)?

5. Vannak-e elképzeléseid arra nézve, hogy a jövőben milyen területeken szeretnéd továbbképezni magad?

**III. Munkában szerzett tapasztalat**

1. Sorold fel, mikor, miért, mennyi ideig dolgoztál az egyetem/főiskola előtt, alatt, után! Milyen készségeket sajátítottál el ott?

2. A MEKDSZ-munkatársak megbízatása legtöbb esetben néhány évre szól. Van-e elképzelésed arra nézve, mivel szeretnél foglalkozni majd megbízatásod lejárta után?

**IV. Lelki élet**

1. Írd le röviden megtérésed történetét, valamint az azóta zajló lelki növekedésed útját címszavakban – a jelentősebb pontokat, folyamatokat részletezheted is!

2. Mit teszel lelki növekedésed érdekében?  
Mit látsz legnagyobb akadálynak lelki életed növekedésére nézve?

3. Hogyan osztod meg másokkal a hitedet?

**V. Önismeret, szociális, kommunikációs készségek**

1. Röviden jellemezd az otthont (légkör, szülők, testvérek), ahol felnőttél!

2. Hogyan jellemeznéd a társas kapcsolati alapműködésed?

3. Mi a legnehezebb, illetve a legkönnyebb a szociális érintkezésben számodra?  
Mit teszel, ha aktuális beszélgetőpartnered idegesít? És ha felvillanyoz?

4. Írj le 2 olyan szituációt, amiben úgy érezted, jól követhetően tudtad kommunikálni az érzéseidet, gondolataidat, s hozz egy olyan példát is, mikor ez kevésbé sikerült.

5. Milyen lehetőségeid/terveid vannak az önismereted fejlesztésére?

**VI. Gyülekezet**

1. Melyik egyháznak/gyülekezetnek/közösségnek vagy a tagja? Mióta?  
Írd le a számodra legjelentősebb értékeket, amiket a gyülekezetedben kapsz!

2. Milyen nehézségekkel találkoztál a gyülekezetedben? (amennyi megosztható)

3. Milyen feladataid, szolgálataid voltak, vannak a gyülekezetben?

**VII. Keresztyén munka/szolgálat**

1. Milyen vezetői tapasztalataid vannak?

2. Mit szeretsz a csapatmunkában?  
Eddigi tapasztalataid alapján mennyire tudsz másokkal együtt dolgozni?

3. Miben látod erőssége(i)det, lelki ajándékaidat és miben gyengéidet?

**VIII. MEKDSZ-munka**

1. Hogyan és mikor kerültél először kapcsolatba a diákmisszióval, ill. a MEKDSZ-szel?

2. Milyen MEKDSZ-/IFES-rendezvényeken, -konferenciákon vettél részt?  
Ért-e olyan hatás, ami jelentősen hozzájárult a személyiségfejlődésedhez?

3. Milyen ajándékaidról érzed úgy, hogy a diákok közötti munkában kamatoztatni tudnád?

4. Írd le néhány mondatban, milyennek képzeled el a MEKDSZ-t 3 év múlva.  
Milyen ötleteid vannak ennek megvalósítására?

5. A MEKDSZ Hitvallásával tudsz-e teljes mértékben azonosulni?  
Van-e olyan pont, ahol esetleg eltér a véleményed, vagy ahol szívesen kiegészítenéd?

**IX. Érdeklődési terület, hobbi**

1. Mivel töltöd legszívesebben szabadidődet, szabadságodat?

2. Milyen irodalmat, zenét, a művészetek melyik ágát szereted legjobban? Aktívan foglalkozol-e ezekkel?

3. Nevezz meg néhány könyvet, amiket az elmúlt évben olvastál, és amik kiváltképpen hatottak rád! Hogyan formáltak téged?

4. Sportolsz-e valamit? Mit?

**X. Egyéb**

1. Vannak-e olyan ismerőseid/barátaid, akik komolyan támogatnák a MEKDSZ-béli munkádat mentorálással, imádsággal, esetleg anyagilag is?

2. A keresztény munka anyagi megbecsülése sokszor relatíve szerényebb életmódot von maga után. Gondoltál-e arra, hogy ez mit jelent számodra, hogyan viszonyulsz ehhez személyesen?

3. Kérünk, add meg egy-két olyan ember nevét, e-mail címét, telefonszámát, akik jól ismernek, és akiket a MEKDSZ megkérdezhet, hogyan látnak Téged!

a) Lelkipásztorod és/vagy lelki vezetőd, aki jól ismer:

b) Egy-két közeli hívő barátod, munkatársad:

**Függelék**

**F/I.**  
Röviden vázold - lehetőleg saját szavaiddal – véleményedet a következő hitvallásbeli pontokról, ahol szükséges, magyarázattal:

A Szentírás ihletettsége és megbízhatósága

A Szentháromság

Az ember természete

Krisztus munkája

A Szentlélek személye és munkája

A megszentelődés

Az Egyház/Gyülekezet

A lelki ajándékok

A hívők és nem hívők sorsa

**F/II.**

**1. ESETTANULMÁNY**

Egy vidéki főiskolán létezik egy diákkör. Minden héten összejönnek imádkozni és Bibliát tanulmányozni. Nem énekelnek, mert nincs senki, aki gitározna. Minden alkalmon bemutatkoznak a diákok, mert állandóan mások vesznek részt és nem ismerik egymást. Úgy alakult, hogy egy lelkész rendszeresen eljár az alkalmakra, ami azt jelenti, hogy ő beszél, a diákok pedig hallgatnak. A heti alkalmon kívül nincs más összejövetelük. A MEKDSZ kapcsolati munkatárs, aki egy másik városban él, egy félévben kétszer tudja meglátogatni őket.

A MEKDSZ célkitűzéseit szem előtt tartva, írd le:

Milyennek szeretnéd látni ezt a diákkört egy év múlva (légy minél konkrétabb)!

Milyen akadályokat kell elhárítani ahhoz, hogy a diákkör az előző pontban körülírt irányba mozduljon?

Mint MEKDSZ-munkatárs milyen konkrét lépéseket tennél ennek érdekében?

**2. ESETTANULMÁNY**

Az egyik diákkörben feszült a hangulat: A három diákkörvezető közül az egyik egy karizmatikus gyülekezetbe jár. A diákköri alkalmakon nem szól nyelveken és próbálja elkerülni a vitatott kérdéseket (gyógyulás, próféciák stb). A másik két vezető, akik nem-karizmatikus gyülekezetbe járnak, azonban mégis úgy érzi, hogy társuk meg akarja győzni őket saját igazságáról, és hogy nem tiszteli eléggé véleményüket. A te segítségedet kérik a diákkörvezetők, hogy ez a helyzet megoldódjon.

Írd le, hogy ha Te lennél az ottani kapcsolati munkatárs, hogyan próbálnád megoldani ezt a helyzetet. Indokold is meg a véleményed!